กษัตริย์แห่งโรม

กษัตริย์แห่งโรม (Rex Romae) เป็นตำแหน่งผู้ปกครองสูงสุดของราชอาณาจักรโรมัน มีอำนาจในฐานะหัวหน้าฝ่ายบริหาร ตุลาการ และนิติบัญญัติ ตามตำนานแล้ว กษัตริย์คนแรกคือโรมุลุส ซึ่งได้สร้างกรุงโรมขึ้นเมื่อ 753 ปีก่อนคริสต์ศักราชบนเขาแพละไทน์ กรุงโรมมีกษัตริย์ทั้งหมด 7 คนซึ่งปกครองกรุงโรมจนถึง 509 ปีก่อนคริสต์ศักราช กษัตริย์คนที่เจ็ดถูกโค่นจากอำนาจจากเหตุข่มขืนลูเครเชีย แม้จะมีชื่อตำแหน่งว่าเป็นกษัตริย์แต่ก็เป็นเพียงชื่อตำแหน่งในทางปกครองเท่านั้น กษัตริย์แต่ละคนมาจากการเลือกตั้งแบบปลอดการแข่งขัน และไม่จำเป็นต้องเกี่ยวข้องทางสายเลือดกับกษัตริย์คนก่อน ระบอบการปกครองเช่นนี้จึงไม่มีชนชั้นราชวงศ์
ตำแหน่งกษัตริย์เป็นตำแหน่งที่มีอำนาจเบ็ดเสร็จเด็ดขาดเหนือผู้คน แม้กรุงโรมจะมีวุฒิสภาแต่ก็เป็นเพียงสภาที่มีอำนาจน้อยนิดในทางปกครองเท่านั้น หน้าที่หลักของวุฒิสภาคือการสนองความปรารถนาของกษัตริย์ นอกจากโรมุลุสผู้เป็นกษัตริย์คนแรกแล้ว กษัตริย์คนต่อมามาจากการเลือกตั้งโดยประชาชนกรุงโรม วุฒิสภาจะแต่งตั้งวุฒิสมาชิกกลุ่มหนึ่งเป็นคณะอินแตร์เรกส์ (Interrex) ซึ่งจะเป็นคณะที่สรรหาและเสนอชื่อผู้ลงสมัครรับเลือกหนึ่งคนเป็นกษัตริย์ หากผู้สมัครคนนั้นแพ้การเลือกตั้ง คณะอินแตร์เรกส์ก็จะสรรหาผู้ลงสมัครรับเลือกคนใหม่ ผู้ที่ถูกเสนอชื่ออาจจะเป็นใครก็ได้โดยไม่เกี่ยงที่มา อาทิ ลูกิอุส ตาร์กวินิอุส ปริสกุส กษัตริย์คนที่ 5 มีต้นกำเนิดเป็นเพียงสามัญชนผู้อพยพมาจากอีทรัสคัน นครรัฐเพื่อนบ้าน อย่างไรก็ตาม ในตอนปลายยุคได้เกิดการแก่งแย่งอำนาจกันขึ้น ทำให้กษัตริย์องค์ที่ 6 และ 7 ไม่ได้มีที่มาจากการเลือกตั้งโดยประชาชน แต่มาจากการลงมติแต่งตั้งของวุฒิสภาเท่านั้น
== รายชื่อกษัตริย์แห่งโรม ==
{| width=100% class="wikitable"
! width=1% | ภาพ
! width=24% | ชื่อ
! width=8% | ช่วงชีวิต
! width=8% | ครองราชย์
! width=8% | สิ้นสุดรัชสมัย
! width=20% | ที่มา
|-
| align = "center"|80px||align="center"|โรมุลุส(ROMVLVS)||align="center"|771 – 716 ปีก่อน ค.ศ. (อายุ 53 ปี)||align="center"|753 ปีก่อน ค.ศ.||align="center"|716 ปีก่อน ค.ศ.||align="center"|ประกาศตนเป็นกษัตริย์หลังแรมุสผู้เป็นพี่ชายถูกสังหาร
|-
| align = "center"|80px||align="center"|นุมา ป็อมปิลิอุส(NVMA POMPILIVS)||align="center"|753 – 672 ปีก่อน ค.ศ. (อายุ 80 ปี)||align="center"|716 ปีก่อน ค.ศ.||align="center"|672 ปีก่อน ค.ศ.||align="center"|มาจากการเลือกตั้งโดยประชาชน
|-
| align = "center"|80px||align="center"|ตุลลุส ฮ็อสตีลิอุส(TVLLVS HOSTILIVS)||align="center"|? – 640 ปีก่อน ค.ศ.||align="center"|672 ปีก่อน ค.ศ.||align="center"|640 ปีก่อน ค.ศ.||align="center"|มาจากการเลือกตั้งโดยประชาชน
|-
| align = "center"|80px||align="center"|อังกุส มาร์กิอุส(ANCVS  MARCIVS)||align="center"|ประมาณ 677 – 616 ปีก่อน ค.ศ.||align="center"|640 ปีก่อน ค.ศ.||align="center"|616 ปีก่อน ค.ศ.||align="center"|มาจากการเลือกตั้งโดยประชาชน
|-
| align = "center"|80px||align="center"|ลูกิอุส ตาร์กวินิอุส ปริสกุส(LVCIVS TARQVINIVS PRISCVS)||align="center"|? – 578 ปีก่อน ค.ศ.||align="center"|616 ปีก่อน ค.ศ.||align="center"|578 ปีก่อน ค.ศ.||align="center"|หลังมาร์กิอุสตายเขาก็เป็นผู้สำเร็จราชการ ต่อมาลงสมัครรับเลือกตั้งและได้รับการเลือกตั้ง
|-
| align = "center"|80px||align="center"|แซร์วิอุส ตุลลิอุส(SERVIVS TVLLIVS)||align="center"|? – 534 ปีก่อน ค.ศ.||align="center"|578 ปีก่อน ค.ศ.||align="center"|534 ปีก่อน ค.ศ.||align="center"|เป็นเสมือนลูกบุญธรรมของลูกิอุส เข้ายึดอำนาจหลังจากที่บุตรของอังกุสทำการสังหารลูกิอุส  ครองราชย์โดยการลงมติของวุฒิสภา
|-
| align = "center"|80px||align="center"|ลูกิอุส ตาร์กวินิอุส ซุแปร์บุส(LVCIVS TARQVINIVS SVPERBVS)||align="center"|? – 495 ปีก่อน ค.ศ.||align="center"|534 ปีก่อน ค.ศ.||align="center"|509 ปีก่อน ค.ศ.||align="center"|เป็นลูกหรือหลานของลูกิอุส เข้ายึดอำนาจหลังแซร์วิอุสถูกสังหาร ซึ่งเป็นการจัดฉากโดยเขากับภริยา (ซึ่งเธอเป็นลูกสาวแซร์วิอุส)
|-
|}
==อ้างอิง==
กฎหมายโรมัน